Lav et referat af nedenstående tekst:

Tekst:
Se første afsnit af ”Frit Vendsyssel” nederst i artiklen. Serien sendes søndage klokken 19.50 på TV2 Nord Salto og kan streames på tv2nord.dk/tv, TV2 Play og YouTube. De gik egentlig i opløsning i 2019. Alligevel har Schwåmpis Venner sagt ja til at genforenes en enkelt formiddag for at indspille en musikvideo til sangen ”Vendsyssel Frit”, som blev til på en våd aften for knap fyrre år siden. Det sker i serien "Frit Vendsyssel", hvor TV2 Nord undersøger, hvad der skal til, for at Vendsyssel kan løsrive sig og blive til en selvstændig stat. - Det var kollektiv sangskrivning en aften i Finns soveværelse, som var vores primære øvelokale dengang, siger forsanger Jens Ole Jensen om tilblivelsen af sangen. Bandet, der oprindeligt bestod af Jens Ole Jensen, Per Hansen, Peter Bak, John Orlemann og Finn Bjerning, havde besluttet sig for at skrive en sang, der hyldede vendelboerne. - Vi havde fået nogle øl, og så tog det ene ord det andet. Vi grinede og skrev ned, og så endte det i nogle vers, siger Jens Ole Jensen. Mest for sjov Dykker man ned i sangteksten, er der flere ting, der springer en i øjnene. Blandt andet foreslår Schwåmpis Venner i sangen, at man laver Læsø om til et bordel. - Det der bordel, det er en gang gas, siger Jens Ole Jensen. Det samme gælder den strofe, der handler om at omdanne Fur til et fængsel, hvor straffen er et ophold med to københavnere. Og den om, at det er i orden at køre spritkørsel, så længe det foregår på cykelstien. - Det var lidt rebelsk. Det meste af det, vi synger, er for sjov, siger forsangeren, men tilføjer, at der da er et lille gran af sandhed i drømmen om at løsrive sig og klare sig selv. Kærlighed til Vendsyssel Schwåmpis Venner fandt i sin tid inspiration i irsk folkemusik, når de skrev nye sange. Jens Ole Jensen mener, at der er flere ligheder mellem netop vendelboer og irlændere. - Humoren og måden at omgås hinanden på er ret ens. Man kan hurtigt falde i snak og fortælle nogle historier i Irland og Vendsyssel, siger Jens Ole Jensen. Kærligheden til hjemstavnen er stor for Jens Ole Jensen. Men faktisk er han slet ikke født i Vendsyssel. - Jeg må med skam tilstå, at jeg er født i Bælum, men jeg var tre måneder gammel, da jeg flyttede til Sulsted. Jeg føler mig i den grad som vendelbo, og jeg taler sproget med dialekt, siger han. I serien ”Frit Vendsyssel” undersøger TV2 Nord, om Vendsyssel kan løsrive sig og blive en selvstændig stat. Se første afsnit her:

Referat:
Schwåmpis Venner lavede i 1983 et vaskeægte vendsysselsk hit. I serien ”Frit Vendsyssel” genforenes de nu.